Maandvergadering van AHI ingelig | News24
Maandvergadering van AHI ingelig
Die onder-burgemeester van die Hibiskuskus-munisipaliteit, Johnny de Wet en sy vrou Annetjie. Fotos: johan pretorius
DIE maandvergadering van die Afrikaanse Handels-instituut se Laer-Suidkustak het verlede week gehoor die dae van hoë opbrengste op die Johannesburgse Effektebeurs is vir eers verby.
Die vergadering, wat by die Zizi's restaurant gehou is, is toegespreek deur die Ekonoom van SA Batebestuur van Centurion, Johan de Bruyn, wat die teenwoordiges meegedeel het die opbrengsyfer sal in die komende paar jaar in die omgewing van 10% tot 12% wees.
Hy is egter van mening dis egter beter as kontant wat skaars inflasie kan klop. Hy het dit beklemtoon dat 'n belegger se portefeulje gebalanseerd moet wees om die beste opbrengste te verkry, en finansiële adviseurs kan behulpsaam wees daarmee. Die lede het aktief aan die bespreking deelgeneem en gevra dat daar weer sulke gesprekke in die toekoms moet wees.